b'\n_START_ARTICLE_\nTeorija storilnostne motivacije\n_START_PARAGRAPH_\nPrvo teorijo storilnostne informacije sta izdelala Atkinson in McClelland s sodelavci. Sam pojem storilnostne motivacije se nana\xc5\xa1a na potrebo po doseganju uspehov pri delu. Sprva so preu\xc4\x8devali le zunanje vplive na storilnost, kot so u\xc4\x8dinek pohvale in graje, vpliv poznavanja rezultatov itd. Nato so kmalu ugotovili, da ti dejavniki ne delujejo na vse ljudi enako, zato so se za\xc4\x8deli ve\xc4\x8djo pozornost namenjati notranjim motivacijskim dejavnikom. Pri\xc5\xa1li so do ugotovitve, da je te\xc5\xbenja po dose\xc5\xbekih razmeroma trajna osebnostna lastnost, ki se ka\xc5\xbee na razli\xc4\x8dnih podro\xc4\x8djih._NEWLINE_O pozitivni storilnostni motivaciji govorimo, kadar posameznika pri njegovem delu motivira \xc5\xbeelja po dose\xc5\xbekih in uspehu, o negativni pa kadar posameznik opravlja neko delo zato, da se izogne neprijetnim posledicam._NEWLINE_Na podlagi svojih ugotovitev je McClelland zasnoval posebne u\xc4\x8dne programe za pove\xc4\x8danje storilnostne motivacije otrok in odraslih. Pomembno je, da posamezniku, ki \xc5\xbee obvlada neko dejavnost, ponudimo vedno nekoliko zahtevnej\xc5\xa1o nalogo. \xc4\x8ce so naloge premalo zahtevne, se razvije nizka storilnostna motivacija, \xc4\x8de pa so prezahtevne pa se razvije strah pred neuspehom. Storilnostna motivacija je zelo pomembna za predvidevanje dose\xc5\xbekov (npr. doseganje izobrazbe, poklicnega cilja). McClelland in Atkinson sta tudi ugotovila, da je te\xc5\xbenja po dose\xc5\xbekih razmeroma trajna osebnostna lastnost, ki se ka\xc5\xbee na razli\xc4\x8dnih podro\xc4\x8djih dejavnosti.'